L 151/50
RO
Jurnalul Oficial al Uniunii Europene
2.6.2022
(44)
Conform criteriilor comune prevăzute în anexa la Regulamentul (CE) nr.
2111/2005, Comisia consideră că, în prezent, nu există motive pentru modificarea listei transportatorilor aerieni care fac obiectul unei interdicții de exploatare pe teritoriul Uniunii în ceea ce privește transportatorii aerieni din Kazahstan.
(45)
Este necesar ca statele membre să verifice în continuare conformarea efectivă a transportatorilor aerieni certificați în Kazahstan cu standardele internaționale de siguranță relevante, acordând prioritate efectuării de inspecții la platformă la toți transportatorii aerieni respectivi, în temeiul Regulamentului (UE) nr.
965/2012.
(46)
În cazurile în care există informații relevante privind siguranța care indică riscuri iminente la adresa siguranței din cauza nerespectării standardelor internaționale de siguranță relevante, ar putea fi necesară luarea unor măsuri suplimentare de către Comisie, în conformitate cu Regulamentul (CE) nr.
2111/2005.
Transportatori aerieni din Moldova
(47)
În noiembrie 2021, transportatorii aerieni din Moldova au fost eliminați din anexa A la Regulamentul (CE) nr.
474/2006, prin Regulamentul de punere în aplicare (UE) 2021/2070 al Comisiei (9), cu excepția Air Moldova, Aerotranscargo și Fly One, care nu au fost niciodată incluși nici în anexa A, nici în anexa B.
(48)
Prin scrisoarea din 31 martie 2022, Autoritatea Aeronautică Civilă din Moldova („CAAM”) a furnizat informații și o actualizare privind activitățile de supraveghere a siguranței pentru perioada noiembrie 2021-martie 2022.
Pe lângă actualizarea PMC, elaborată pe baza vizitei de evaluare la fața locului efectuate de Uniune în septembrie 2021, informațiile furnizate de CAAM au inclus, de asemenea, actualizări cu privire la cele mai recente modificări aduse cadrului legislativ național al Republicii Moldova în domeniul aviației.
(49)
În urma examinării informațiilor și a documentației primite, Comisia consideră că observațiile rămase deschise, rezultate în urma vizitei de evaluare la fața locului din septembrie 2021, au fost abordate cu succes și pot fi închise.
Având în vedere progresele înregistrate, Comisia consideră că este suficient ca CAAM să trimită o actualizare anuală, până în momentul în care se va lua o eventuală decizie contrară.
(50)
Conform criteriilor comune prevăzute în anexa la Regulamentul (CE) nr.
2111/2005, Comisia consideră că, în prezent, nu există motive pentru modificarea listei transportatorilor aerieni care fac obiectul unei interdicții de exploatare pe teritoriul Uniunii în ceea ce privește transportatorii aerieni din Moldova.
(51)
Este necesar ca statele membre să verifice în continuare conformarea efectivă a transportatorilor aerieni certificați în Moldova cu standardele internaționale de siguranță relevante, acordând prioritate efectuării de inspecții la platformă la toți transportatorii aerieni respectivi, în temeiul Regulamentului (UE) nr.
965/2012.
(52)
În cazurile în care există informații relevante privind siguranța care indică riscuri iminente la adresa siguranței din cauza nerespectării standardelor internaționale de siguranță relevante, ar putea fi necesară luarea unor măsuri suplimentare de către Comisie, în conformitate cu Regulamentul (CE) nr.
2111/2005.
Transportatori aerieni din Pakistan
(53)
În martie 2007, Pakistan International Airlines a fost inclusă în anexa B la Regulamentul (CE) nr.
474/2006 prin Regulamentul (CE) nr.
235/2007 al Comisiei (10) și ulterior eliminată în noiembrie 2007 prin Regulamentul (CE) nr.
1400/2007 al Comisiei (11).
(54)
La 24 iunie 2020, o declarație a ministrului federal al aviației din Pakistan a arătat că un număr important de licențe de pilot eliberate de Autoritatea Aeronautică Civilă din Pakistan (denumită în continuare „PCAA”), au fost obținute prin mijloace frauduloase.
(9) Regulamentul de punere în aplicare (UE) 2021/2070 al Comisiei din 25 noiembrie 2021 de modificare a Regulamentului (CE) nr.
474/2006 în ceea ce privește lista transportatorilor aerieni care fac obiectul unei interdicții de exploatare sau sunt supuși unor restricții operaționale pe teritoriul Uniunii (JO L 421, 26.11.2021, p. 31).
(10) Regulamentul (CE) nr.
235/2007 al Comisiei din 5 martie 2007 de modificare a Regulamentului (CE) nr.
474/2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității (JO L 66, 6.3.2007, p. 3).
(11) Regulamentul (CE) nr.
1400/2007 al Comisiei din 28 noiembrie 2007 de modificare a Regulamentului (CE) nr.
474/2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității (JO L 311, 29.11.2007, p. 12).